als_Latn dik_Latn sag_Latn
Na falni o dëshmorë, ne dështuam me pavarësinë dhe gjakun tuaj e bëmë ujë
I nderuari Komandanti Legjendar Adem Jashari, Eprori im Tahir Sinani, Komandant Ismet Jashari-Kumanova, Arbër, e ju dëshmorë të tjerë… Më lejoni që sot me shpirtë të thyer, me zemër të coptuar, kur çdo atom, çdo proton e neutron i trupit po më qanë e rënkon nga trishtimi, t’ju them se ne dështuam.
Shkruan: Raimonda RRECAJ
Dështuam ta mbajmë amanetin tuaj gjallë për mbrojtje të atdheut nga armiqtë e huaj, apo të brendshëm, dështuam ta mbajmë besën e dhënë njëri-tjetrit, se do të kujdesemi për familjet, prindërit e moshuar, të vejat e lëna dhe fëmijët e secilit nga ne që bije në altarin e lirisë, dështuam në çdo mënyrë të mundëshme, dhe nuk arritëm të paktën të mbrojmë gjakun tuaj të mos shkelet…Dështuam o ëngjuj në çdo pikpamje, shpresoj që kombi, Zoti, ju, gjaku e toka nuk do të na mallkojnë, siç na kanë malluar në të kaluarën, por ne e përseritëm historinë edhe kësaj radhe në formën më makabre, turperuese dhe cdo ditëshkelja po bëhet edhe më e madhe, më e thellë…
Na falni që nga listat e veteranit nuk arritëm të mbajmë jashtë njerëzit të cilët as edhe një ditë nuk kishin qenë ushtarë dhe kontakti i tyre me UÇK-në, ishte pasi ajo e kreu misionin. nuk arritëm t’i mbajmë jashtë këtij statusi njerëzit që pranë shtabit kishin ardhur si pasojë e ikjes nga ofanziva e fundit dhe shtabi u ofronte kulm mbi kokë, ngrohtësi dhe siguri, ne fakt shumica e atyre që disi janë bërë veteranë gjoja si logjistikë, ishin njerëz të këtille, bile kemi edhe nga ata që komandant të vërtetë i kishin gratë e tyre që gjithashtu ishin civile, qe disi u bënë pjesë e kësaj “logjistike”, njerëz që shkelën mundin dhe djersën e vet vëllezërve të tyre e që sot të figurojnë në lista veterani. Nuk arritëm të mbajmë jashtë këtij statusi njerëzit që në luftë kshin ikur nga pa guximi që të bëhen pjesë e kësaj thirrje të atdheut. Të njëjtit si gjatë lufte dhe pas lufte, kishin vetëm gjëra të këqija për të thënë për ushtarët dhe ushtrinë, mirëpo në emër të ushtrisë dhe ushtarit kishin ozurpuar prona, bërë faqen e zezë në të njëjtën kohë duke përulur emblemën dhe uniformën e çdo ushtari të vërtetë, dhe në kurriz të ushtrisë.
Na falni se kemi dështuar të mbrojmë çdo pikë gjaku të derdhur nga ish ushtarët e vërtetë dhe në lista të invalidëve tani kemi njerëz që nuk ishin të lënduar fare, njerëz që kanë paguar që vetën e tyre ta gjejnë në këto lista, njerëz që kishin rënë në mina këmbsorike në Carralevë duke ikur, apo ishin plaguar nga minahedhësit tek Guri i Gradines, përsëri si civil duke ikur, dhe ne lejuam që njerëz si këta të ngriten në pozita udhëheqëse në organizatat e dalura nga lufta siç është ajo e “Invalidëve të luftës”, derisa invalidëd e vërtetë ëbredhin rrugëve, ne lejuam horra tradhëtarë e të pa moral e ndërgjegje të thirren në emër të luftës së lavdishme. Lejuam edhe njerëz që kishin plaguar vetën, edhe aso që as guri nuk ju kishte rënë, se lëre më plumbi a granata, pasi që tërë kohën qëndronin nëpër kuzhina…
Na falni që as listat e heronjëve dhe dëshmorëve nuk arritëm t’i mbajmë të pastra, e as varrezat, por edhe aty i lam të hyjnë emra të njerëzve që kishin vdekur para apo pas lufte, pa qenë pjestëarë të UÇK-së, pa bartur uniformën as edhe një ditë të vetme, pa qenë as edhe martirë, kurse ushtarët që kishin merituar, të cilët u vranë në rrethana të pasqaruara, ata që ranë viktimë e shëndetit të shkatërruar qoftë nga sëmundjet, apo edhe nga vetëvrasjet e shumta që kanë ndodhur, mbetën jashtë varrezave dhe listave. Këto shkatërrime shëndetësore që i kishin të ardhura si pasojë e vet luftës ku ishin përballur në mënyrën më johumnane sepse ishte luftë dhe duhej qëndruar të lagur nëpër istikame dhe më pas temperaturat e ulëta të ndikonin që ato pak rroba që kishin t’u ngriheshin në trup, ndoshta edhe me ditë të tëra, shkatërrime që kanë ardhur si pasojë e çrregullimit që vjen me depresion, trauma e stresi post traumatik, shkatërrime që ishin pasojë e drejtëpërdrejtë e armëve kimike të përdorura nga armiku.
Na falni që dështuam, sepse ju që ratë pas lufte nuk arritëm t’ju sigurojmë as edhe një grusht dhe të Kosovës dhe varre pranë vëllezërve të idealit, sepse ato vende ishin të zëna nga parashutistët që nuk kishin fare të bëjnë me ushtrinë tonë të lavdishme, me luftën tonë të lavdishme.
Na falni bashkëluftëtarë që sot po vuani në kushtet më të dobta, me shëndetin e dërmuar, se nuk iu siguruam dot një kulm mbi kokë, një mjekim më të mirëfilltë, por lejuam që “komandanta” me duar në xhepa që nuk kishin as edhe shtepi si duhet, të hyjnë në politikë dhe të shëndrrohen në milionerë, duke u thirrur në emër të luftës edhe pse ndoshta kishin harruar çka ishte lufta, pasi që ishin “komandanta”, duke u thirrur në emër të ushtarit thua se kanë bekimin e secilit, apo sikur luftën ta kishin fituar vetëm ata? Këta horra e turp i kombit për një shumë parash, u kanë mundësuar edhe tradhëtarëve të bëhen veteranë e invalidë, pa qenë ushtarë e as të lënduar.
Na flani, apo na ndihmoni duke e mallkuar këta të mjerë që si parazitë të pa moral e pa nderë, guxuan të ndyejnë listat që duhej të ishin të shenjta.
Jo mos na falni se nuk e meritojmë, mallkone këtë shoqëri të pa vlerë që nuk flet edhe kur i shkelet gjaku, na mallkoni ne që lejuam që kjo të na bëhet para syve, na mallkoni se mbi 70% prej nesh meritojmë të vdesim dhe vetëm fëmijët tanë ta trashegojne ketë vend të bekuar. Mbase me vdekjen tonë, fëmijët tanë pa shembullin e prishur të të rriturve, ndoshta do të rritën me nderë, moral e besë…
Derisa po e shkruaj këtë copë letër, shpirti po më përvëlon, po i kujtoj fytyrat e secilit nga ju, dhe pa dyshim se rrotulloheni në varre, kur shihni gjoja lista të përdredhura me tradhëti e korrupsion dhe poshtërsi. Nuk arritëm t’ju lëmë të preheni të qetë në ameshim.Eedhe atje ne u ndjekim me poshtërsi, nuk arritëm që dheun t’ua lëmë të lehtë, se ne shkelim edhe mbi gjak e varre pa pasur as edhe nje pikë turpi apo ndërgjegjeje.
Po pra ne bashkëluftëtarët tuaj, vëllezërit dhe motrat e idealit, familja e vërtetë që ishim aty, kur ju ratë. Ne dështuam.
(Autorja është ish Ushtare e Brigadës 121 Ismet Jashari “Kumanova”, Njësia Diverzanto-Vëzhguese ” Arbëri”)
als_Latn als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn